« Mebla ma yekkes-d allen-is seg ucengu-ines, yena-yi-d Raymond : ”Ad d-awiɣ Cllqoerḍp-ius?s” » « Nesla daɣen i ṣṣut-nni amecṭuḥ n teɛwint yesxerxiren akked tjewwaqt di tlemmast n tsusmi akked uẓɣal » « Nella nettmesmuqal melba ma nṣub allen-nneɣ » « kullec yeḥbes din gar yilel, ijdi d yiṭij, tasusmi yedduklen n tjewwaqt akked waman » « Xemmeɣ imir-nni belli nezmer ad newwet aɛebbar akken nezmer ur nekkat ara » « Yekcem-iyi layas di lǧehd i yi-ilaqen akken ad aliɣ ddruǧ-nni yettawin d asawen akked tuggdi n lehdur-nni yessexcawaten n tlawin » « Acu kan azɣal yessaweḍ-iyi armi yuɣal yewɛer fell-i ad qqimeɣ akk mebla aḥriret seddaw ugeffur-nni yesderɣilen i d-yettmirin akka seg yigenni » « Ɣef yijdi, illel yettara-d nnefs iqemḍen akk yettɣawalen s tingga timecṭaḥ » « ttẓemmiḍeɣ akk iman-iw akken ad ɣelbeɣ iṭij-agi akked tuzzya n wallaɣ i d-yessenɣal fell-i »